I [[1998]] var træerne så plaget af [[elmesyge]], at de måtte fældes. Det blev genstand for offentlig debat, om træerne skulle genplantes, eller om pladsen skulle gøres lysere og mere åben uden træer. Det endte med, at 80 [[lind (Tilia)|lindetræer]] <ref>Krinsen blev for gud ved hvilken gang reetableret i foråret 2019, angiveligt med "kejserlind" i et antal af 90, der de første 10 år har haft deres første opvækst plantet i en planteskole, der tager sig af en reserve på tyve-tredive træer, hvis nogle af de endeligt placetrede skulle gå ud eller blive beskadiget.</ref> blev plantet om Krinsen i efteråret [[2001]].
[[Københavns Metro]] åbnede i oktober [[2002]] og fik en station på Kongens Nytorv. I august 2002 til september [[2005]] undergik torvet som et led i renoveringen en større trafiksanering. Vejbanerne blev trukket længere ud og gav derved mere plads til selve torvet. I maj [[2004]] blev byggerodet brolagt med midlertidig asfalt, så det nygifte kronprinsepar, [[Kronprins Frederik|Frederik]] og [[Kronprinsesse Mary|Mary]], kunne køre over torvet i karet.
Historie Foreninger Organisationer